T L A Č O V Á S P R Á V A

**Tepláreň Nahlas mieri opäť do Detvy**

**Nasledujúca zo série diskusií Tepláreň Nahlas sa uskutoční v piatok 24. marca o 18:00 v Pivnici pri studni v Detve. Diskutovať sa bude na tému “Slovensko pre všetkých?“. Po diskusii odohrá koncert punková úderka RozpoR, malokarpatská antišportová legenda Vydrapená Bužírka Punk System a DJka TRANSmisia.**

Teplaréň Nahlas sa do Detvy vracia po decembrovej diskusii a koncertoch. Uskutoční sa opäť v **Pivnici pri studni**, v priestore, ktorý sa prihlásil do iniciatívy Slovenská Tepláreň a chce tak zlepšiť vnímanie témy LGBTI+ v regióne, ktorý je výrazne poznačený extrémizmom.

Na tému **“Slovensko pre všetkých?“** budú diskutovať fotograf a grafik z Detvy, otec transrodového syna Gabriela, ktorý si vzal život a autor stránky Svet podľa Gabriela **Waldemar Švábenský,** bratislavská transrodová DJka **TRANSmisia,** dlhoročná spolupracovníčka Pohody, kurátorka Visual stageu, autorka nápadu Teplárne Nahlas a skvelá vizuálna umelkyňa a aktivistka **Ilona Németh** a šéfka Centra právnej pomoci, bývalá šéfka Ligy za ľudské práva, vynikajúca právnička a aktivistka **Zuzana Števulová**. Moderátorkou večera bude **Zuzana Wienk**.

Po diskusii zahrá štvorčlenná punková úderka **RozpoR** z Bratislavy, ktorá je známa svojím nekompromisným antifašistickým postojom. Vystúpi aj malokarpatská antišportová legenda **Vydrapená Bužírka Punk System** a večer svojím setom ukončí DJka **TRANSmisia**, ktorá otvárala Slovenskú Tepláreň.

Vstup na celé podujatie bude pre verejnosť voľný a zároveň bude diskusia pre všetkých streamovaná cez facebookovské stránky organizátorov.

**Tepláreň Nahlas je sériou verejných diskusií na tému LGBTI+, ktoré sa konajú na rôznych miestach po celom Slovensku. Zámerom je otvoriť systematickú verejnú diskusiu, ale aj vytvoriť inšpiratívne a podnetné zázemie pre postupné scitlivovanie sa slovenskej spoločnosti voči LGBTI+ komunite a ďalším menšinám.**

Organizátori diskusie Tepláreň Nahlas v Detve sú Festival Pohoda, Pohoda Visual Stage, Vysoká škola výtvarných umení v Bratislave, Inštitút Mateja Bela, Nová Cvernovka, Denník N a Pivnica pri studni.

FB udalosť: <https://www.facebook.com/events/615351407082422>

PressKit: <https://drive.google.com/drive/u/0/folders/1Y4qAqF4O3HcdptPPVDzosdPTlgqJVrA->

Kontakt pre médiá:

Jozef Hámorský

PR & Media

Tel.: +421 944 089 277

jozo@pohodafestival.sk

<http://www.pohodafestival.sk>